Hirtshals

Hirtshals er ein by i Vendsyssel i Danmark. Han ligg ved Skagerrak, og er særleg kjend for fiskehamna og ferjehamna si.
I 2025 hadde byen 5 347 innbyggjarar.BY3: Population 1. January by urban areas, area and population density, statbank.dk
Han var senter i Hirtshals kommune fram til den danske kommunalreforma i 2007, då Hirtshals kommune blei del av Hjørring kommune. 

Hamna
Byen er kjend for fiske- og ferjehamna si. Han har ferjesamband med Kristiansand, Larvik, Langesund, Stavanger og Bergen i Noreg. I tillegg går det ferje frå Hirtshals til Tórshavn på Færøyane og Seyðisfjörður på Island. Hirtshals hamn blei utbygd i 1919–1931 og sterkt utvida i 1966. Ho er den nest største fiskehamna i Danmark etter omsett mengd, berre overgått av Esbjerg på sørvestkysten av Jylland.

Det går motorveg frå byen direkte til Aalborg og vidare til Tyskland.

Museum
Nordsøakvariet i Hirtshals er eit av dei fremste saltvassakvaria i Norden, og tek særleg for seg livet i Nordsjøen. Akvariet er tilknytt Nordsømuseet. Sommarturismen knytt til museet og ferjetrafikken er betydeleg.

Nær Hirtshals fyr ligg Bunkermuseet Hirtshals. 10. batteri er det einaste utgrovne, komplette tyske forsvarsanlegget frå andre verdskrigen i Danmark som er ope for publikum. 

Kjelder

Denne artikkelen bygger på «Hirtshals» frå , den 17. juni 2020.  

Bakgrunnsstoff



Kategori:Byar i Region Nordjylland
Kategori:Hjørring kommune